  Виталий Пронин Арлыдоослэсь нуналзэс пусйыса, Кияса ёросысь Вуж Сальялан «Эктон-куамын» ӝыт ортчытӥзы.Гуртоосты шулдыртӥзы Ижысь куноос Ирина Малых, Людмила Евдокимова но Виктор Бочкарёв. Соосын валче калыклы кырӟанъёс кузьмаз гуртысьтызы «Бӧляк» ансамбль но. Арлыдоосты ӟечкылаз ёросысь депутат Пётр Петров. Со ужрадэ люкаськем ог 30 арлыдоослы быдэн 100 килограмм ю тысь кузьмаз.Вуж Салья школаысь нылпиос но песянай-песятайёс сярысь уг вунэто. Соос оген кылем пересьёс доры юртъер котыразы юрттӥськыны вуыло.УД  